לפניי תביעת שיבוב כספית ע"ס 42,545 ₪ ותביעת שיבוב כספית שכנגד ע"ס 18,041 ₪, שתיהן בסדר דין מהיר ושתיהן בגין נזקי רכוש שנגרמו לשני הרכבים המעורבים בתאונת דרכים מיום 28.5.13.
ביום 1.3.15 נערכה בפניי ישיבה מקדמית (ראשונה ויחידה בתיק), שבה נשמעו ראיות הצדדים. בתום הישיבה הוחלט על הגשת סיכומי טענות בכתב, וכל הצדדים אכן הגישו סיכומיהם (סיכומים אחרונים הוגשו ביום 10.3.15).
רכב התובעת (והנתבעת שכנגד) – רכב פרטי מתוצרת טויוטה מ.ר. ******* (להלן – "הטויוטה").
רכב הנתבעים (והתובעת שכנגד) – רכב פרטי מתוצרת שברולט מ.ר. ******* (להלן – "השברולט").
מקום התרחשות התאונה: צומת מרומזר בצורת T בבאר שבע.
שעת התרחשות התאונה: בסביבות 12:30 (אור יום).